laion/Wikipedia-Exotic huggingface dataset:
בית הקברות הצבאי קריית שאול

בית הקברות הצבאי קריית שאול בתל אביב הוא אתר הקבורה הצבאי השני בגודלו בישראל במספר החללים הקבורים בו - למעלה מ-3,000. הוא משמש כבית הקברות הצבאי העיקרי למטרופולין תל אביב. בית הקברות הוקם לאחר מלחמת העצמאות, שחלליה שנפלו באזור תל אביב ובנותיה נקברו בבית הקברות הצבאי נחלת יצחק. מאחר שבנחלת יצחק נותר מקום מועט לקבורה צבאית, פנה משרד הביטחון אל חברה קדישא תל אביב בבקשה להקצות חלק משטח בית הקברות האזרחי החדש קריית שאול שבצפון תל אביב לשם הקמת בית קברות צבאי חדש. הבקשה נענתה והשטח שהוקצה היה גבעה בעברו המזרחי של בית הקברות. הקבורה במקום החלה בשנת 1951. בשנים שלאחר מכן הועברו אליו ארונותיהם של כארבעים מהרוגי מלחמת העצמאות. בית הקברות שוכן בשטח דמוי טרפז בפינתו הצפון-מזרחית של מתחם בית הקברות קריית שאול, וגדר מפרידה בינו לבית בית הקברות האזרחי. הוא משתרע על פני שטח כולל של כ-45 דונם. חלקו המזרחי הוא מישור ויתרתו היא מדרון מתון המשתפל ממזרח למערב ומדרום לצפון. שער הכניסה הראשי לאתר מצוי בפינתו הדרום-מזרחית. בקרבת שער הכניסה ממוקמת רחבת טקס גדולה. בבית הקברות עשרים ואחת חלקות קבורה. 16 החלקות המקוריות שלו הן חלקות מלבניות מוגבהות, שבכל אחת מהן כ-150 מקומות קבורה. רשת של דרכים נמוכות ומרוצפות משתרעות ביניהן. אחת מהחלקות (מס' 7) מיועדת לקבורת חללי משטרת ישראל. יתר החלקות, החדשות יותר, ממוקמות בחלקו הצפוני של האתר ובמפלס נמוך יותר מהאחרות. כמקובל בבתי הקברות הצבאיים בישראל משופע שטח האתר בעצים וצמחים. בשל גודלו של בית הקברות ומיקומו המרכזי נערך בו ביום הזיכרון לחללי מערכות ישראל טקס אזכרה רב משתתפים. על פי מסורת שהתגבשה מיוצגת הממשלה בטקס בבית קברות זה על ידי שר הביטחון. בבית הקברות נקברו חללי צה"ל וכוחות הביטחון מכל מלחמות ישראל וחללים שנהרגו בפעולות צבאיות שונות ובעת שירותם. כרבע מהם נפלו במלחמת יום הכיפורים. החללים בעיקר מתל אביב, רמת גן, גבעתיים, רמת השרון ובקעת אונו. בבית הקברות מוצבות מצבות לזכר חללים שמקום קבורתם לא נודע. בבית הקברות נקברו 51 חללים שעוטרו בעיטורי צה"ל, לרבות שני מעוטרי עיטור הגבורה - צבי עופר וגדעון גלעדי, וכן 35 חללים שזכו לציון לשבח. בבית הקברות נקברו גם שישה רמטכ"לים של צה"ל - מרדכי מקלף, חיים לסקוב, צבי צור, מרדכי גור, דן שומרון ואמנון ליפקין-שחק, וכן רבים מאלופי צה"ל. רשימת אישים הקבורים בבית הקברות הצבאי קריית שאול מדיה וקבצים בנושא בית הקברות הצבאי קריית שאול בוויקישיתוף בית העלמין הצבאי קריית שאול, באתר "יזכור" בית הקברות הצבאי הראשון בגודלו בישראל הוא בית הקברות הצבאי בהר הרצל. כל הנתונים בערך מעודכנים למחצית שנת 2016. מעוז עזריהו בשיתוף מנשה שני, במותם ציוו: אדריכלות בתי הקברות הצבאיים בישראל: השנים הראשונות, היחידה להנצחת החייל, אגף משפחות והנצחה, משרד הביטחון, 2013, עמוד 31. כאמור שם, חברה קדישא תל אביב פוצתה בשטח חלופי. מחר הלווית חללי רמלה ויהודיה, הצופה, 5 במאי 1952
ארני רייזן

ארנולד די. "ארני" רייזן (באנגלית: Arnold D. "Arnie" Risen;‏ 9 באוקטובר 1924 - 4 באוגוסט 2012) היה כדורסלן אמריקאי ששיחק במשך 10 עונות בליגת ה-NBA בעמדת הסנטר. ממוצעיו לאורך הקריירה הם 12.0 נקודות, 9.7 ריבאונדים ו-1.7 אסיסטים למשחק. בשנת 1998 הוצג כחבר בהיכל התהילה של הכדורסל. רייזן נולד בעיר ויליאמסטאון שבקנטקי. בשנת 1942 החל ללמוד באוניברסיטת מזרח קנטקי, ושנה לאחר מכן עבר לאוניברסיטת המדינה של אוהיו, אותה הוביל לשתי הופעות רצופות בפיינל פור ה-NCAA‏ (1944–1945). בשנת 1945 חתם רייזן בקבוצת אינדיאנפוליס קאוצקיס מליגת ה-NBL, ושיחק במדיה במשך שנתיים וחצי. במהלך עונת 1947/1948 עבר לרוצ'סטר רויאלס והוביל אותה לגמר ה-NBL, כששיחק לצד אל סרבי, רד הולצמן ובוב דייוויס. בסדרת הגמר הפסידו הרויאלס למיניאפוליס לייקרס של ג'ורג' מייקן בתוצאה 3-1. בעונת 1948/1949 עברה רוצ'סטר לשחק בליגת ה-NBA, וצירפה את הגארד בובי וונזר שהחליף את סרבי. ב-7 העונות הבאות הובילו שלישיית הכוכבים רייזן, וונזר ודייוויס את הרויאלס ל-7 הופעות רצופות בפלייאוף ה-NBA, ולזכייה באליפות עונת 1950/1951. בסדרת הגמר של אותה עונה גברה רוצ'סטר על ניו יורק ניקס בתוצאה 4-3, הודות לרייזן שהוביל את קלעי קבוצתו עם 21.7 נקודות בממוצע למשחק. בכל 4 העונות בין 1952 ל-1955 נבחר רייזן להשתתף במשחק האולסטאר, ובעונת 1948/1949 נבחר לחמישייה השנייה של העונה לאחר שקלע שיא קריירה של 16.6 נקודות בממוצע למשחק (רביעי ב-NBA) באחוזי הקליעה הטובים בליגה (42.3%). לקראת עונת 1955/1956 נמכר רייזן לבוסטון סלטיקס, בה שימש בשלוש העונות הבאות כמחליף מהספסל לצמד הגבוהים ביל ראסל וטום היינסון. בעונת 1956/1957 זכה עם הסלטיקס באליפות ה-NBA, לאחר שגברו בסדרת הגמר על סנט לואיס הוקס בתוצאה 4-3. בסיום עונת 1957/1958 פרש ממשחק, בגיל 33. בעת פרישתו דורג במקום ה-14 ברשימת הקלעים המובילים בתולדות ה-NBA, עם 7,633 נקודות, ובמקום השביעי ברשימת הריבאונדרים, עם 5,011 ריבאונדים. ב-4 באוגוסט 2012 מת רייזן ממחלת הסרטן, בגיל 87. מדיה וקבצים בנושא ארני רייזן בוויקישיתוף פרופיל, באתר Basketball-Reference פרופיל, באתר היכל התהילה של הכדורסל פרופיל, באתר ליגת ה-NBA סטטיסטיקות הקריירה ב-NBL, באתר Basketball-reference.com ארני רייזן, באתר "Find a Grave" (באנגלית) סטטיסטיקות הקריירה של רייזן ב-NBA, באתר basketball-reference.com דף השחקן, באתר היכל התהילה של הכדורסל פרופיל השחקן, באתר היכל התהילה של ספורטאי קליבלנד סטטיסטיקות סדרת גמר ה-NBA‏ 1951, באתר basketball-reference.com המובילים הסטטיסטים של עונת 1948/1949 ב-NBA, באתר basketball-reference.com הקלעים המובילים ב-NBA, נכון לשנת 1958, באתר basketball-reference.com הריבאונדרים המובילים ב-NBA, נכון לשנת 1958, באתר basketball-reference.com ההודעה על מותו של רייזן, באתר usatoday.com,‏ 5 באוגוסט 2012
Breaking the Habit

Breaking the Habit הוא שיר של להקת הרוק האמריקנית לינקין פארק. השיר נכתב לצ'סטר בנינגטון לאחר שהחל עם התמכרותו לסמים. זהו השיר התשיעי ברשימת ההשמעה של אלבומם השני Meteora. שיר זה היה השיר החמישי מהאלבום Meteora שהגיע למקום הראשון במצעד הבילבורד Alternative Songs. ב-4 בספטמבר 2012, "Breaking the Habit", ‏Shadow of the Day, ‏New Divide ו-Burn It Down שוחררו ב-"Linkin Park Pack 02" כתוכן הניתן להורדה למשחק הווידאו Rock Band 3. תחילת השיר נפתחת עם מוזיקה אלקטרונית, דבר שונה מהשירים הקודמים שלהם שהם בסגנון נו-מטאל או ראפ רוק. ישנה טעות נפוצה כי חושבים שהשיר נכתב על ידי סולן הלהקה צ'סטר בנינגטון עקב מאבקיו בשימוש בסמים. אך בעצם חבר הלהקה מייק שינודה. הווידאו קליפ לשיר "Breaking the Habit" נוצר על ידי החברה "Studio Gonzo", הוא בוים על ידי ג'ו האן וכשותף ליצור השתתף אריק קלדרון. סגנון האנימציה הוא אנימה. הווידאו קליפ לשיר זמין ב-iTunes, יחד עם גרסת הופעה חיה של השיר. "Breaking the Habit" תחילה לא נכלל כחלק מסבב ההופעות של האלבום Meteora, עד שנוגן בפעם הראשונה בגרסתו הראשונית בסן ברנרדינו ב-15 בנובמבר 2003. מאז, השיר הפך לבין השירים המרכזיים בהופעותיהם. בסבב ההופעות של האלבום Minutes to Midnight, השיר נוגן עם פתיחה של פסנתר בהתחלה, בזמן שבו הבית הראשון והפזמון הראשון אמורים להשמע, ורק אז מתחיל השיר. ב-11 בינואר 2014, השיר יצא מרשימת ההשמעה שלהם בהופעות, וחזר לרשימה רק ב-17 במאי 2015. צ'סטר בנינגטון - סולן רוב בורדון - תופים בראד דלסון - גיטרה ג'ו האן - דיג'יי דייב פרל - גיטרת בס מייק שינודה - כלי מקלדת מידע על הסינגל "Breaking the Habit" באתר מיוזיק בריינז מידע על היצירה "Breaking the Habit" באתר Discogs סרטון השיר "Breaking the Habit" באתר יוטיוב http://lp3.polskieradio.pl/notowania/?numer=1170
כמה, כמה מלחמה...

כמה, כמה מלחמה... (בקטלאנית: Quanta, quanta guerra...) הוא הרומן האחרון שפרסמה הסופרת מרסה רודורדה בימי חייה. הספר יצא לאור בשנת 1980, כשלוש שנים לפני מות המחברת. הספר הביא לזכיית הסופרת בשנת 1980 בפרס העיר ברצלונה ובפרס Serra d'Or. היצירה תורגמה לאיטלקית, אנגלית, גרמנית, ספרדית, פורטוגזית, צרפתית ועברית.[1] כפי שסיפרה המחברת בפתח הדבר לספר, כותרת היצירה הייתה אמורה להיות El soldat i les roses (החייל והשושנים), ושמו של גיבור הסיפור היה אמור להיות מנואל; במהלך הכתיבה שונה שמו לאדריה גינארט. בזמן מלחמת האזרחים בספרד, אדריה גינארט, נער בן 15, עייף מחייו חסרי הניסיון ומכמיהתו לחופש, מחליט ללכת לחזית המלחמה עם חבר הילדות שלו. בזמן המלחמה, האישיות של אדריה נמצאת בתהליך למידה על הטבע האנושי.  «Obra - Premis». Rodoreda, Mercè; Postifaci d'Antoni Mora (2008).
בית הספר לקצינים של חיל האוויר

בית הספר לקצינים של חיל האוויר (בראשי תיבות: ביסל"ק) שימש כיחידת ההדרכה להכשרת קצינים בחיל האוויר, בו הוכשרו כל קציני וקצינות חיל האוויר למעט צוערי קורס טיס וקציני מערך ההגנה האווירית. הקצינים הגיעו לביסל"ק להשלמה חיילית לאחר סיום בה"ד 1. בית-הספר הכשיר את חניכיו ביותר מ-15 מקצועות. בית הספר היה נמצא בבסיס עובדה. מפקד בית הספר היה קצין בדרגת סא"ל. בשנת 2022, כחלק מתהליכי ייעול של המערך הטכני, הוחלט על פירוק ביסל"ק לכמה בתי ספר שונים. נכון ל־2023 שוכנת בבח"א 21 האקדמיה להכשרת מפקדים של המערך הטכני. באקדמיה מתבצעת השלמת קצונה עבור קצינים טכניים, קצינים מיחידת 'אופק' וקצינים אשר בוגרי מסלול העתודה במערך. בית-הספר לקצינים הוקם בנובמבר 2004, לאחר איחוד של שתי יחידות: בית-הספר לקצונה טכנית, מנהלתית, ועתודאים לקצונה אקדמאית שהיה ממוקם בבסיס חיל-האוויר בחיפה ומגמת קצינים בבית הספר למקצועות התעופה שם הוכשרו קצינים וקצינות במקצועות התעופה. לאחר האיחוד הותאמו זמני ההכשרה לכל מסלולי הקצונה לפרק זמן אחיד של עשרה שבועות. ישנו מספר מועט של מסלולים בהם משך ההכשרה שונה. קורס הקצינים האחוד מתקיים בארבעה מחזורי הכשרה בכל שנה, ומכשיר צוערים במגוון מגמות שונות, בהן מודיעין, מבצעים, הגנה קרקעית, אחזקה, פיקוח טיסה ומנהלה. בשנת 2022 הוחלט על פירוק ביסל"ק ועל פיצול המגמות שבו: חלקן נשארו בבסיס עובדה תחת הביסמ"ת וחלקן עברו אל האקדמיה להכשרת מפקדים שבבסיס הטכני בחיפה. בית-הספר לקצינים (ביסל"ק), באתר חיל האוויר הישראלי אילון טוהר, ‏קצינים חדשים בחיל-האוויר, באתר חיל האוויר הישראלי
LHS 2090

LHS 2090 הוא כוכב ננס אדום, בעל סיווג ספקטרלי של M6.5V, הוא נמצא בקבוצת הכוכבים סרטן ומרחקו מכדור הארץ הוא 20.8 שנות אור. LHS 2090, בבסיס הנתונים SIMBAD לגרמי שמיים אסטרונומיים נתונים על הכוכב גילוי הכוכב מדידות מסלול הכוכב VizieR: LHS 2090, LHS Catalogue, 2nd Edition (Luyten 1979) ערך זה הוא קצרמר בנושא מדעי החלל. אתם מוזמנים לתרום לוויקיפדיה ולהרחיב אותו.
Go2Sky

Go2Sky היא חברת תעופה סלובקית שבסיסה בנמל התעופה ברטיסלאבה אשר נוסדה בפברואר 2013. החברה מפעילה טיסות שכר של נוסעים, מטען ודואר. בנוסף, החברה מציעה חכירה של מטוסיה עבור חברות תעופה אחרות. צי המטוסים של החברה, נכון לנובמבר 2019: מדיה וקבצים בנושא Go2Sky בוויקישיתוף אתר האינטרנט הרשמי של Go2Sky "Go2Sky fleet".
Mistral Air

Mistral Air היא חברת תעופה איטלקית המבוססת ברומא. החברה מפעילה טיסות מטען מנמל התעופה לאונרדו דה וינצ'י-פיומיצ'ינו ונמל התעופה בולוניה. החברה נוסדה בשנת 1981 על ידי השחקן ושחיין העבר באד ספנסר והחלה את פעולותיה בשנת 1984. החברה חתמה הסכם עם הכס הקדוש של הוותיקן להטיס צליינים לאתרים קדושים כגון לורד, סנטיאגו דה קומפוסטלה, מוסטר, ישראל, פולין ומקסיקו. בתקופת הקיץ, החברה מפעילה טיסות מנמל התעופה בן-גוריון לקטאניה שבסיציליה, בעזרת מטוסי מקדונל דאגלס MD-80 חכורים מחברת בולגריאן אייר צ'רטר. מדיה וקבצים בנושא Mistral Air בוויקישיתוף אתר האינטרנט הרשמי של Mistral Air (באיטלקית) Mistral Air, ברשת החברתית LinkedIn Mistral Air "Vatican flight service launches". BBC. 2007-08-27. נבדק ב-2016-05-13. Mistral Air Fleet | Airfleets aviation, www.airfleets.net
ג'ן ברואר

ג'ניס קיי "ג'ן" ברואר (באנגלית: Janice Kay "Jan" Brewer; נולדה ב-26 בספטמבר 1944 בהוליווד, קליפורניה) היא פוליטיקאית אמריקאית חברת המפלגה הרפובליקנית, שכיהנה כמושלת אריזונה בשנים 2009–2015. לפני כן כיהנה כמזכירת המדינה של אריזונה, ומונתה למושלת כאשר המושלת הדמוקרטית ג'נט נפוליטנו התפטרה בשל מינויה למזכירת ביטחון המולדת של ארצות הברית, בהיותה הראשונה ברשימת היורשים למושל. היא נבחרה לכהונה מלאה בנובמבר 2010 ולא רצה שוב ב-2014. נולדה בשנת 1944 בשכונת הוליווד שבלוס אנג'לס, קליפורניה למשפחה ממוצא אנגלי ונורווגי. בשנת 1983 נבחרה לבית הנבחרים של אריזונה ובשנת 1987 נבחרה לסנאט המקומי, שם כיהנה עד שנת 1996. בשנת 1996 נבחרה ליו"ר מועצת המפקחים של מחוז מריקופה. בשנת 2002 התמודדה לתפקיד מזכירת המדינה המקומית, וניצחה בהפרש קטן של 23,000 קולות בלבד. בשנת 2009, ברואר ירשה את ג'נט נפוליטנו בתפקיד מושלת אריזונה לאחר שזו החלה לכהן כמזכירת ביטחון המולדת של ארצות הברית. בנאום ההשבעה שלה הבטיחה ברואר לשמור על מיסים נמוכים, אך הגדילה אותם כחודשיים לאחר מכן, כתוצאה מגרעון עצום. בהמשך הכהונה הורידה ברואר מיסים כגון מס החברות. בנוסף על כך, היא תמכה בתגמול למורים על בסיס יעילות ולא על בסיס ותק ותמכה בחינוך הפרטי. בשנת 2011 ביצעה קיצוץ רחב בביטוחי הבריאות הממלכתיים לילדים, בטענה למחזור תקציבי. תמכה נחרצות בזכות לשאת נשק והתנגדה לנישואים חד-מיניים. כתוצאה מהגבלה חוקתית על כהונת המושלת, לא יכלה ברואר להתמודד שוב על התפקיד בשנת 2014. לקראת סוף הכהונה ברואר הטילה וטו על הצעת חוק המאפשרת לבעלי עסקים לסרב לשרת להט"ב, הצעה שהועברה על ידי הרשות המחוקקת במדינה. לאחר כהונתה כמושלת הכריזה על תמיכתה ברעיון הנשיא דונלד טראמפ על הקמת חומה בגבול עם מקסיקו. לאחר מכן התבטאה נגד ניסיונו של טראמפ לבטל את אובמה-קייר. מדיה וקבצים בנושא ג'ן ברואר בוויקישיתוף ג'ן ברואר, ברשת החברתית אקס (טוויטר) ג'ן ברואר, C-SPAN אריזונה: המושלת הטילה וטו על החוק לאפליית להט"ב, באתר וואלה, 27 בפברואר 2014 ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
טום רוזנטל

תומאס אלן סמית' "טום" רוזנטל (באנגלית: Thomas Alan Smith "Tom" Rosenthal; נולד ב-14 בינואר 1988) הוא קומיקאי, סטנדאפיסט ושחקן בריטי ממוצא יהודי. הוא בנו של ג'ים רוזנטל (אנ'), שדרן ספורט בטלוויזיה. נודע בעיקר בזכות תפקידיו בתור מרקוס גאלו בסדרה הקומית "Plebs" ובתור ג'וני גודמן בסיטקום "סעודת שישי". רוזנטל נולד בהאמרסמית' שבלונדון, אנגליה, הממלכה המאוחדת. הוא בנם של כריסטין "כריסי" (לבית סמית') מפיקת תוכנית החדשות "Newsnight" (אנ') של BBC, בעברה ושל ג'ים רוזנטל (אנ') שדרן ופרשן ספורט בטלוויזיה האנגלית-בריטית. סבא רבא שלו מצד אביו היה הרופא והסופר היהודי יליד-גרמניה אוסקר לוי(אנ'). משפחתו מצד אביו של רוזנטל היא יהודית. ב-2011 סיפר רוזנטל ש"קוראים לי קומיקאי יהודי, וזה לגמרי בסדר מבחינתי, למרות שלא דאגתי ליידע על הרקע היהודי שלי באף אחת משתי הופעותיי בשנה האחרונה. למדתי הרבה על התרבות והיא נותנה לי גאווה רבה בזכות כך.". ב-2011 לוהק רוזנטל לתפקיד ראשי בסיטקום "סעודת שישי" של ערוץ 4 הבריטי, בו גילם את ג'ונתן "ג'וני" גודמן לצדו של סיימון בירד שהופיע בתפקיד אחיו אדם. רוזנטל הוא אוהד "שרוף" של מועדון הכדורגל האנגלי ארסנל, ואף השתתף בפודקסט בשם "Footballistically Arsenal" יחד עם בויד הילטון, ג'ק וייטהול ודן בולדווין. ב-2013 שיחק בתפקיד מרקוס גאלו, אחד התפקידים הראשיים בסיטקום של ITV2 בשם "Plebs". בספטמבר 2014 שודרה העונה השנייה של הסדרה. אביו של רוזנטל, ג'ים, השתתף בסדרה בהופעת קמע בתפקיד פרשן של "מרוץ מרכבות". עוד הופיע רוזנטל בתפקיד סם רות' בדרמה "Breathless" של ITV. ב-2014 יצר רוזנטל פיילוט למיני-סדרה קומית "Flat TV" עבור BBC iPlayer(אנ') - בה גם כיכב לצדו של נאז אוסמנאולו (אנ'). ב-2015 שיחק בתפקיד גארי ת'ורפ בעונה השנייה של הסדרה "ברודצ'רץ'" של רשת ITV. מדיה וקבצים בנושא טום רוזנטל בוויקישיתוף אתר האינטרנט הרשמי של טום רוזנטל טום רוזנטל, ברשת החברתית אקס (טוויטר) טום רוזנטל, במסד הנתונים הקולנועיים IMDb (באנגלית) Jim Rosenthal goes back in time to commentate on son Tom's comedy Plebs Chris Kearney. "Levy Maud Ruth enealogy". www.blankgenealogy.com. נבדק ב-3 במאי 2012. {{cite web}}: (עזרה) Nicolas Barker (22 בינואר 2008). "Maud Rosenthal: Oscar Levy's 'daughter-secretary'". The Independent. נבדק ב-3 במאי 2012. {{cite web}}: (עזרה) Kari Rosenberg (16 ביוני 2011). "Tom turns into a political football". TotallyJewish.com. נבדק ב-2 במאי 2012. {{cite web}}: (עזרה) guardian.co.uk, Friday 12 February 2010 Footballistically Arsenal
ארלין האוול

ארלין האוול (באנגלית: Arlene Howell; נולדה ב-25 באוקטובר 1939) היא שחקנית אמריקאית. מיס ארצות הברית 1958. האוול נולדה בעיירה דלהי בלואיזיאנה. ב-1958 נבחרה למיס לואיזיאנה, מיס ארצות הברית וסגנית שלישית למיס תבל 1958. ב-1959 היא שיחקה מזכירה בסדרת הטלוויזיה של האחים וורנר "Bourbon Street Beat", היא הופיעה במספר פרקים של הסדרה "מאבריק" לצד רוג'ר מור והשתתפה בין היתר בסדרות הטלוויזיה 77 Sunset Strip,‏ Alcoa Premiere וברונקו. היא נישאה לטייס בחיל האוויר האמריקאי ואיש עסקים וב-1960 נולדה בתם. מדיה וקבצים בנושא ארלין האוול בוויקישיתוף ארלין האוול, במסד הנתונים הקולנועיים IMDb (באנגלית) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
דרופה

דרופה (בגרמנית: Drupa) היא התערוכה הבינלאומית הגדולה בעולם של ציוד לתעשיית הדפוס. התערוכה נערכת מדי ארבע שנים, מאז שנת 1951, בדיסלדורף שבגרמניה. השם "דרופה" הוא הלחם של המילים druck und papier (בגרמנית: דפוס ונייר). לתערוכה מגיעים מאות אלפים מהעוסקים בענף הדפוס, ועם מאות החברות המציגות בה נמנות החברות היולט פקארד, היידלברגר דרוקמשינן, זירוקס, קודאק, קנון, קוניקה מינולטה, ריקו, והחברות הישראליות קבוצת לנדא, HP Indigo (חברה בת של היולט פקארד), הייקון, קורנית, סקודיס ועוד. בדרך כלל משמשת התערוכה גם לחשיפה של טכנולוגיות דפוס חדשות. בשנת 2012 השתרעה התערוכה על שטח תצוגה של 165,159 מ"ר, הציגו בה 1,844 חברות מ-52 מדינות, וביקרו בה 314,500 צופים. מדיה וקבצים בנושא דרופה בוויקישיתוף אתר האינטרנט הרשמי של דרופה אלון כסלו, דרופה 2016: אולימפיאדת הדפוס בגרמניה – בואו אתנו לגעת בעתיד, באתר "דפוס בארי", 1 בדצמבר 2015 לנדא תחשוף בתערוכת דרופה את מכונת הדפוס הדיגיטלית B1 המדפיסה 13,000 גיליונות לשעה משה גלנץ, החברה הישראלית ששינתה את עולם הדפוס, באתר ynet, 8 במאי 2016 drupa 2012 > Fair Profile (באנגלית)
כדורסל באולימפיאדת לוס אנג'לס (1984)

אולימפיאדת 1984 נערכה בלוס אנג'לס, ארצות הברית. תחרויות הכדורסל נערכו בין ה-29 ביולי ל-10 באוגוסט. זו הייתה תחרות כדורסל ה-11 במשחקים האולימפיים. בתחרות הגברים השתתפו 12 נבחרות ובתחרות הנשים השתתפו 6 נבחרות. המשחקים נערכו בפורום שבאינגלווד. נבחרת ארצות הברית (ארצות הברית) זכתה במדליית זהב בתחרות הנשים ונבחרת ארצות הברית (ארצות הברית) זכתה בתחרות הגברים. ויתרה על השתתפות נבחרת מחליפה וויתרה על השתתפות נבחרת מחליפה מדיה וקבצים בנושא כדורסל באולימפיאדת 1984 בוויקישיתוף תיאור התחרות תוצאות באתר פיב"א - גברים תוצאות באתר של פיב"א - נשים
מבחן ואלד

מבחן ולד (Wald test) הוא מבחן השערות סדרתי הקרוי על שם המתמטיקאי ההונגרי אברהם ולד. בשונה ממבחני השערות רגילים, המבחן הסדרתי מאפשר לבחון השערות סטטיסטיות תוך הסתכלות על רצף נתונים המגיעים כסדרה. כלומר, המבחן אינו דורש איסוף מראש של מדגם בגודל מסוים, אלא עורך בכל שלב מבחן על הנתונים הקיימים, אם תוצאות המבחן אינן מאפשרות קבלה או דחייה של השערת האפס ברמת המובהקות הנתונה, אז יש לצרף את התצפית הבאה. עובד בקרת איכות במפעל דוגם סדרה של מוצרים מפס הייצור. בכל שלב העובד לוקח מוצר באופן מקרי מפס הייצור ובודק האם סטטיסטי המבחן המבוסס על כלל המוצרים שנדגמו עד כה חוצה את סף קבלת H0 (השערת האפס) או את סף דחיית H0. אם אף אחד מהספים לא נחצה, העובד ממשיך לדגום. Wald, A. Sequential Tests of Statistical Hypotheses. Ann. Math. Statist. 16 (1945), no. 2, 117--186. doi:10.1214/aoms/1177731118. http://projecteuclid.org/euclid.aoms/1177731118. Sequential probability ratio test, בוויקיפדיה האנגלית
רוני ונומי והדב יעקב

רוני ונוֹמי והדֹב יעקב הוא ספר ילדים בדיוני אשר נכתב על ידי מאיר שלו ואויר על ידי יוסי אבולעפיה. הספר מספר על משפחה מאוד מוזרה שעובדת בגן חיות: רוני, נומי, אימא ואבא, ויש הרבה הרבה חיות, בבית יש להם: כלב שחור שמטפס על עצים, חתול שפותר תשבצים, ותרנגול שאוכל מרק עוף, בגן החיות יש להם: פיל, ג'ירף, נמר, כ-50 קופים, גמל עם שלוש דבשות, זאב צמחוני, נחש שיודע לרקוד, ותוכי שתקן. לאבא יש חלום אחד: דוב. במוקד הסיפור החיפוש אחר הדוב, מציאתו והמפגש עמו. האבא מנסה ללכוד דב במשך ימים רבים, אך ללא הצלחה. יום אחד אמא מחליטה לעשות מעשה. היא שולחת את רוני ונומי להביא לאבא דב, אבל הדוב מוצא אותם קודם... לאחר מאבק עם הבנות הוא בא איתן הביתה. האבא המופתע מאושר ושמח מבואו והדוב נשאר עם המשפחה כמה ימים, מספר אודות זוגתו ובנו הדובון. לבסוף, הדוב עוזב למרות ההפצרות של בני המשפחה שיישאר. נומי - שיער ג'ינג'י, גבוהה יחסית לגילה, אמיצה, ציידת טובה, והמשקה האהוב עליה הוא חלב. רוני - שיער שחור, נמוכה, אמיצה, ציידת טובה, והמשקה האהוב עליה הוא מיץ. אמא - גבוהה מאוד מאוד, שמחה ועליזה, ומדברת במילים מוזרות כמו "הירח יורח" . אבא - נמוך, שמנמן, קירח ועליז שרוצה דב. הסיפור כתוב בצורת שיר: המשפטים קצרים מאוד ותמציתיים, והשפה אינה קשה. החרוזים הם ברווח של בערך ארבע שורות. חלק מהמילים והמשפטים אינם תקינים בשפה העברית כמו: לדוב דב, לקמקם קנקן, לזהב זהב, ועוד. מאיר שלו ממציא בדיחות שפתיות בהן הוא מהדהד בדיחות ילדים ידועות "נומי סופלת חלב ורוני מצה מיץ/ כי מיץ אף פעם לא מחליב/ אבל חלב מחמיץ" (מה ההבדל בין פיל לפסנתר) או פונה רק לקורא המבוגר "היגואר חולם שהוא ב.מ.וו.", מתכתב עם טקסטים ידועים ומוכרים "אבא מזמר מה דֹּב וּמַנָּעִים" ומאזכר טקסטים קאנוניים: "אמא: "דֻבָּא רָבָּא רַבְרָבָא! צביה ולדן, בין הומור יוצרני להומור צורני – חלק א': מאיר שלו מצחיק את קוראיו – על רוני ונומי והדֹב יעקב, עיונים בספרות ילדים 16, תשס"ו שמעונה פוגל, ההומור ביצירתו של מאיר שלו לילדים, עיונים בספרות ילדים 16, תשס"ו
קייקו פוחימורי

קייקו סופיה פוחימורי היגוצ'י (בספרדית: Keiko Sofia Fujimori Higuchi; נולדה ב-25 במאי 1975) היא פוליטיקאית פרואנית המכהנת כמנהיגת מפלגת הכוח הפופולרי (Fuerza Popular). היא בתו של נשיא פרו לשעבר אלברטו פוחימורי. התמודדה ללא הצלחה בבחירות לנשיאות פרו ב-2011, 2016, ו-2021. פוחימורי נולדה בלימה שבפרו, בתם הבכורה של אלברטו פוחימורי וסוסאנה היגוצ'י. אביה נבחר לנשיא פרו ב-1990. במהלך כהונתו הסתכסך עם רעייתו, השניים התגרשו ב-1994 וקייקו תפסה את מקומה של אמה לצד אביה כגברת הראשונה מדצמבר 1994 עד נובמבר 2000. כמו כן כיהנה כנשיאת ארגון הומניטרי לטיפול בילדים עם בעיות לב. בשנים 2006 עד 2011 כיהנה כנציגת לימה בקונגרס של פרו. ב-2011 התמודדה לנשיאות פרו והפסידה בסיבוב השני לאויאנטה אומאלה, שזכה ב-51.5% מקולות המצביעים, לעומת 48.5% לפוחימורי. היא מתמודדת לנשיאות ב-2016 וזכתה לשיעור הגבוה ביותר של תמיכה בסיבוב הראשון, עם 39.7% מקולות המצביעים. בסיבוב השני, שנערך ביוני 2016, היא התמודדה מול ראש ממשלת פרו לשעבר, פדרו פבלו קוצ'ינסקי, שזכה ב-21% מהקולות בסיבוב הראשון. תוצאות הסיבוב השני היו הצמודות ביותר בתולדות פרו, ובסיומם הפסידה פוחימורי בהפרש הקטן מרבע אחוז. במערכת הבחירות שהתקיימה ביולי 2021 הפסידה פוחימורי למועמד הסוציאליסט פדרו קסטיו בפער של 44 אלף קולות לערך. לפוחימורי תואר ראשון מאוניברסיטת בוסטון, ותואר שני במנהל עסקים מאוניברסיטת קולומביה בארצות הברית. היא נישאה ב-2004 למארק ויטו וילנלה, אזרח ארצות הברית ממוצא איטלקי, והשניים הורים לשתי בנות. מדיה וקבצים בנושא קייקו פוחימורי בוויקישיתוף קייקו פוחימורי, ברשת החברתית פייסבוק קייקו פוחימורי, ברשת החברתית אקס (טוויטר) קייקו פוחימורי, ברשת החברתית אינסטגרם ביוגרפיה באתר מרכז ברצלונה ליחסים בינלאומיים (בספרדית) איי.פי, מונטסינוס: נשיא פרו לשעבר הורה לי לרצוח גרושתו, באתר הארץ, 30 ביולי 2001 שלמה פפירבלט, לימה פרו, בחירות בפרו: קייקו פוג'ימורי צפויה להפוך למנהיגה הצעירה בעולם, באתר הארץ, 3 ביוני 2011 איי.פי, הבחירות לנשיאות פרו: כלכלן ממוצא יהודי מוביל בפער קטן על בתו של הנשיא לשעבר, באתר הארץ, 5 ביוני 2016 רויטרס, כלכלן ממוצא יהודי הכריז על ניצחונו בבחירות לנשיאות פרו, באתר הארץ, 10 ביוני 2016 הניו יורק טיימס, המורה הסוציאליסט שחי בלי מים זורמים וביוב גבר על שלטון האליטה והפך לנשיא פרו, באתר הארץ, 20 ביולי 2021
דגלי הקוד הבין-לאומי

דגלי הקוד הבינלאומי (באנגלית: International Code Flags) הם מערכת דגלי איתות לתקשורת חזותית בין אונייה לאונייה ובין אונייה לחוף. הם מהווים חלק מקוד האותות הבינלאומי (International Code of Signals), שהוכן לראשונה על ידי משרד המסחר הבריטי (BOT) ב-1857, קיבל לימים הסכמה בינלאומית ומאז עודכן פעמים אחדות. גם כיום, בעידן התקשורת האלחוטית והלוויינית, איתות הדגלים עדיין בשימוש. הוא מאפשר תקשורת ללא קשיי שפה במצבים הנוגעים לבטיחות השיט או לסכנת חיים של הצוות והנוסעים. לכל דגל נהוג לתת שם על פי האלפבית הצלילי. מערכת דגלי הקוד מורכבת מ-59 דגלים וניסים: 26 דגלים, שכל אחד מהם מסמל את אחת מאותיות האלפבי"ת האנגלי וכן פקודה משלהם (alphabetical flags). צורתם צורת מלבן, מלבד הדגלים A ו-B, שצורתם מלבן שסוע. 10 ניסים המסמלים את הספרות 0 עד 9 (numeral pennants), שצורתם צורת משולש ארוך קטום. 4 דגלים מחליפים (substitutes), באמצעותם חוזרים על אותיות או ספרות כאשר קיימת בנמצא ערכה אחת בלבד של דגלי קוד. לדגלים אלה צורת משולש. דגל הקוד ונס התשובה (code flag & answering pendant), משמש את האונייה שאליה נועד השידור לאשר כי הבינה את התשדורת, ואת האונייה המשדרת לציון סוף השידור. לדגל צורת משולש ארוך קטום. 18 דגלים נוספים המסמלים פירושים משלהם. שניים מהם מסמלים את אותו הפירוש של שניים מדגלי האותיות. 9 מהם בצורת משולש ארוך קטום, 4 מהם בצורת משולש, 3 מהם בצורת מלבן, 1 מהם בצורת משולש שווה-צלעות ו-1 מהם בצורת משולש ארוך שסוע. הדגלים מונפים בקבוצות של דגל אחד, שניים, שלושה או ארבעה. דגל אחד - מציין תשדורת או הודעה מיוחדת. לכל אחד מהדגלים משמעות ייחודית כשהוא מונף לבדו. לדוגמה: דגל O משמעותו "אדם בים". קבוצה של שני דגלים - מציינת תשדורת דחופה או חשובה, בדרך כלל סימני מצוקה, או להעברת תשדורות בין אונייה גוררת לאונייה הנגררת על ידה ולהפך. לדוגמה: קבוצת הדגלים AM משמעותה "האם יש רופא באנייתך?". קבוצה של שלושה דגלים - משמשת לתשדורת רגילה. לדוגמה: קבוצת הדגלים EL 1 משמעותה "מהו המיקום של כלי השיט במצוקה?" קבוצה של ארבעה דגלים - אם הדגל הראשון הוא דגל A, התשדורת מציינת אות זיהוי של אונייה (Identity Signal); אם הדגל הראשון אינו דגל A, התשדורת מציינת שם של מקום גאוגרפי. סמפור (איתות) קוד מורס סימני יום IMO, International Code of Signals. London, 1987 רב חובל זאב הים, הדגלים. חיפה, הוצאת החבל הימי לישראל, 1953. מדיה וקבצים בנושא דגלי הקוד הבין-לאומי בוויקישיתוף דגלי איתות ומשמעותם דגלי איתות ימיים דגלי סימון בשפת אספרנטו. דגלי איתות ימיים בינלאומיים דגלי הקוד הבינלאומיים (אורכב 05.11.2006 בארכיון Wayback Machine) כולל הסברים בעברית - שער לים
דרמון

דרמון הוא שם משפחה יהודי-ספרדי הנפוץ ביהדות צפון אפריקה (ישנם תיעודים של יהודים מאלג'יריה ומתוניסיה הנושאים שם זה). האם התכוונתם ל... ז'ראר דרמון – זמר ושחקן צרפתי-יהודי פייר דרמון – טניסאי צרפתי-יהודי רון דרמון – טריאתלט ישראלי ספיר דרמון – שחקנית ומדבבת ישראלית פיונה דרמון – אשת עסקים, שותפה כללית בקרן JVP